સંસદ નજીક કોન્સ્ટીટ્યુશન ક્લબમાં જેએનયુના વિદ્યાર્થી ઉમર ખાલીદ ઉપર કેટલાક વણઓળખાયેલા લોકોએ હુમલો કરી દીધો હતો. જો કે આ હુમલામાં ખાલીદ સહેજમાં બચી ગયો હતો. જોઇન્ટ કમિશનર ઓફ પોલીસ અજય ચૌધરીએ માહિતી આપતા કહ્યું છે કે, ખાલીદ ઉપર ક્લબની બહાર ટી સ્ટોલ ઉપર હુમલો કરવામાં આવ્યો હતો. પાછળથી આવીને એક શખ્સે હુમલો કર્યો હતો. તે વખતે ખાલીદ અને તેના સાથીઓ સ્ટોલ ઉપર ચા પી રહ્યા હતા. હુમલાથી ખાલીદ પડી ગયો હતો. જો કે તે સુરક્ષિત રહ્યો હતો.